ASIAN กำไรรูดเกือบ 90% มาที่ 9.67 ลบ. หลังรายได้ลดจากอัตราแลกเปลี่ยน
ASIAN กำไรลดเกือบ 90% มาที่ 9.67 ลบ. จากปีก่อนกำไร 84.82 ลบ. หลังรายได้ลดจากอัตราแลกเปลี่ยน ขณะที่ช่วง 9 เดือนแรกมีกำไร 29.74 ลบ. ลดลง 78% จากปีก่อนก่อนกำไร 132.49 ลบ.
10 พ.ย. 2559

บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 9.67 ล้านบาท หรือมีกำไรสุทธิ 0.03 บาทต่อหุ้น ลดลง 89% จากช่วงเดียวกันของปีก่อนที่มีกำไรสุทธิ 84.82 ล้านบาท หรือมีกำไรสุทธิ 0.23 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีกำไรลดลงเป็นผลมาจากอัตราแลกเปลี่ยน ขณะที่ต้นทุนวัตถุดิบเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 29.74 ล้านบาท หรือ 0.08 บาทต่อหุ้น ลดลง 78% จากช่วงเดียวกันของปีก่อนที่มีกำไรสุทธิ 132.49 ล้านบาท หรือ 0.37 บาทต่อหุ้น